જાપાનના વડાપ્રધાન શિન્ઝો અબે ભારત આવી રહ્યા છે. જેમાં તેઓ બે દિવસ માટે ગુજરાતના મહેમાન પણ બનશે. શિન્ઝો સાથે પીએમ મોદી પણ ગુજરાતમાં 13 અને 14 સપ્ટેમ્બર, એમ બે દિવસના પ્રવાસે આવશે. આ પ્રસંગે બન્ને દેશોના વડાપ્રધાન સૌથી પહેલા અમદાવાદ આવશે. જ્યાં તેઓ 13મી સપ્ટેમ્બરની સાંજે સાબરમતી ગાંધીઆશ્રમની મુલાકાત લઇને સર્વ ધર્મ પ્રાર્થનામાં ભાગ લેશે. નોંધનીય છે કે નરેન્દ્ર મોદીના પ્રધાનમંત્રી બન્યા બાદ ચીનના રાષ્ટપતિ શી ઝીંગપિંગ ભારતની મુલાકાતે ગુજરાત આવ્યા હતા. જેની સમગ્ર વિશ્વએ નોંધ લીધી હતી. તે પછી હવે મોદી ચીનના દુશ્મન જાપાનને પોતાના મિત્ર બનાવી તેમને ગુજરાત લાવી રહ્યા છે.